proxectonos/corpus_dominio_legal_administrativo_tmp huggingface dataset:
RESOLUCIÓN do 12 de febreiro de 2019, da Xefatura Territorial de Ourense, pola que se procede á publicación das subvencións concedidas a entidades xuvenís de ámbito provincial, en virtude da Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 27/02/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa: Iniciativa Xove. Subvencións concedidas a entidades xuvenís do ámbito provincial de Ourense, cuxa resolución corresponde á xefa territorial, por delegación da persoa titular da Consellería de Política Social, segundo o disposto na disposición adicional terceira da Orde do 30 de abril de 2018.
Crédito orzamentario: 46.188,48 euros (corenta e seis mil cento oitenta e oito euros con corenta e oito céntimos), para o ámbito provincial.
Crédito orzamentario total da convocatoria 387.955.54 euros (trescentos oitenta e sete mil novecentos cincuenta e cinco euros con cincuenta e catro céntimos).
Aplicación orzamentaria: 12.05.313A.481.0.
Código do procedemento: BS306B.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiaras e o importe concedido relaciónanse no anexo á resolución.
Ourense, 12 de febreiro de 2018
CORRECCIÓN DE ERROS. Resolución do 21 de febreiro de 2019 pola que se convoca o procedemento de selección das entidades colaboradoras que participarán na xestión das subvencións para proxectos de enerxías renovables para uso térmico e para proxectos de enerxía fotovoltaica destinadas a particulares, para o ano 2019.
Axencia Instituto Enerxético de Galicia — III. Outras disposicións — 06/03/2019

Advertidos erros na dita resolución, publicada no Diario Oficial de Galicia número 45, do 5 de marzo de 2019, cómpre facer a seguinte corrección:
Na páxina 12516, artigo 4, onde di: «O prazo de presentación de solicitudes de adhesión das entidades colaboradoras será de cinco (5) días hábiles, a partir do 6 de febreiro incluído, desde as 9.00 horas, e para solicitar a súa adhesión terán que cubrir e presentar o formulario de adhesión (anexo I)», debe dicir: «O prazo de presentación de solicitudes de adhesión das entidades colaboradoras será de cinco (5) días hábiles, a partir do 6 de marzo incluído, desde as 9.00 horas, e para solicitar a súa adhesión terán que cubrir e presentar o formulario de adhesión (anexo I)».
RESOLUCIÓN do 19 de febreiro de 2019 pola que se publica o plan de estudos de máster universitario en Deseño, Desenvolvemento e Comercialización de Videoxogos.
Universidade da Coruña — III. Outras disposicións — 06/03/2019

O máster universitario en Deseño, Desenvolvemento e Comercialización de Videoxogos obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 3 de agosto de 2018 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no
Boletín Oficial del Estado
, BOE, do 7 de setembro, por Resolución da Secretaría Xeral de Universidades do 29 de agosto de 2018).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Deseño, Desenvolvemento e Comercialización de Videoxogos pola Universidade da Coruña, que se estrutura segundo consta no anexo.
A Coruña, 19 de febreiro de 2019
Código RUCT: 4316458.
Plan de estudos que se inicia no curso 2018/19.
Estrutura das ensinanzas (Real decreto 1393/2007, anexo I, apartado 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
3. Contido do plan de estudos.
3.1. Contido do plan de estudos por módulo.
3.2. Contido do plan de estudos por curso.
Primeiro curso.
Segundo curso.
O alumnado debe elixir 33 créditos entre o total dos créditos optativos ofertados.
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 120 créditos ECTS, distribuídos como se indica no punto 2, para obter o título de máster universitario en Deseño, Desenvolvemento e Comercialización de Videoxogos.
RESOLUCIÓN do 10 de febreiro de 2019 pola que se procede á publicación das subvencións concedidas ao abeiro da Orde do 3 de abril de 2018 pola que se regulan as bases que rexerán as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2018.
Consellería de Política Social — III. Outras disposicións — 06/03/2019

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así e conforme coa normativa indicada, procédese á seguinte publicación:
Convocatoria: Orde do 3 de abril de 2018 pola que se regulan as bases que rexerán as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2018.
Programa: para actividades de voluntariado dos distintos programas presentados polas entidades de carácter privado sen ánimo de lucro, sempre que desenvolvan proxectos de acción voluntaria no ámbito territorial da Comunidade Autónoma de Galicia nas seguintes áreas: sensibilización, para o fomento do voluntariado; formación, de carácter permanente do seu persoal, e coordinación, a través do fomento do traballo en rede das diferentes entidades.
Crédito orzamentario: un total de 141.030,75 € (cento corenta e un mil trinta euros con setenta e cinco céntimos) da aplicación orzamentaria 12.05.312F.481.0, para as entidades de acción voluntaria de carácter privado.
Finalidade: fomentar e realizar actividades de voluntariado, das que se subvencionarán os gastos correntes derivados destas entre os que se inclúen: a contratación laboral de persoal técnico, de persoal experto, de material funxible, dos servizos telefónicos, postais e telegráficos e dos seguros das persoas voluntarias. A contía máxima da axuda non superará os 4.000 € nin o 75 % do orzamento total do proxecto presentado.
Entidades beneficiarias e contías: as entidades beneficiarias e os importes concedidos relaciónanse no anexo á resolución.
Santiago de Compostela, 10 de febreiro de 2019
RESOLUCIÓN do 19 de febreiro de 2019 pola que se publica o plan de estudos de máster universitario en Computación de Altas Prestacións/High Performance Computing (máster conxunto da Universidade da Coruña e a Universidade de Santiago de Compostela).
Universidade da Coruña — III. Outras disposicións — 06/03/2019

O máster universitario en Computación de Altas Prestacións/High Performance Computing obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 3 de agosto de 2018 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE, do 7 de setembro, por Resolución da Secretaría Xeral de Universidades do 29 de agosto de 2018).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Computación de Altas Prestacións/High Performance Computing pola Universidade da Coruña e a Universidade de Santiago de Compostela, que se estrutura segundo consta no anexo.
A Coruña, 19 de febreiro de 2019
Código RUCT: 4316445.
Plan de estudos que se inicia no curso 2018/2019.
Estrutura das ensinanzas (Real decreto 1393/2007, anexo I, apartado 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Contido do plan de estudos.
A unidade temporal de todas as disciplinas é cuadrimestral e no curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado, para obter o título de máster universitario en Computación de Altas Prestacións/High Performance Computing, deberá superar 60 créditos ECTS, distribuídos como se indica no punto 2, e acreditar un dominio de inglés equivalente ao nivel B1 conforme ao Marco Común Europeo de Referencia para as Linguas (MECR).
CORRECCIÓN DE ERROS. Orde do 15 de febreiro de 2019 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2017/18.
Consellería de Educación, Universidade e Formación Profesional — III. Outras disposicións — 08/03/2019

Advertido erro na referida orde, publicada no Diario Oficial de Galicia número 44, do 4 de marzo de 2019, procede facer a seguinte corrección:
Nas páxinas 12188, 12189, 12190, 12191, 12192 e 12193 substitúese o anexo I (código de procedemento ED311B) polo seguinte:
EXTRACTO da Orde do 15 de febreiro de 2019 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2017/18.
Consellería de Educación, Universidade e Formación Profesional — III. Outras disposicións — 04/03/2019

BDNS (Identif.): 441671.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Alumnado que cursou estudos de formación profesional de grao superior en 2017/18 (presencial ou a distancia) nalgún centro educativo da Comunidade Autónoma de Galicia e rematou en 2018, cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2017/18 na Comunidade Autónoma de Galicia e rematou en 2018. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE de 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Cuarto. Importe
Vinte e tres (23) premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 19.550 €, que non poderán exceder 850 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no Diario Oficial de Galicia.
Santiago de Compostela, 15 de febreiro de 2019
RESOLUCIÓN do 8 de febreiro de 2019, da Dirección Xeral de Inclusión Social, pola que se procede á publicación das corporacións locais beneficiarias e o importe das axudas concedidas para o investimento en centros de inclusión en virtude da Orde do 24 de xullo de 2018 pola que se establecen as bases que rexerán a concesión de subvencións a corporacións locais para o investimento en centros de inclusión e emerxencia social e a inclusión social da poboación xitana, inmigrante e outras persoas en risco de exclusión, e se procede á súa convocatoria para os anos 2018-2019, cofinanciada parcialmente polo Fondo Social Europeo e polo Fondo Europeo de Desenvolvemento Rexional no marco dos programas operativos FSE Galicia 2014-2020 e Feder Galicia 2014-2020.
Consellería de Política Social — III. Outras disposicións — 04/03/2019

De conformidade co disposto no artigo 15.1 da Lei 9/2007, do 13 de xuño, xeral de subvencións de Galicia, no artigo 17.1 da Lei 1/2016, do 18 de xaneiro, de transparencia e bo goberno e no Decreto lexislativo 1/1999, do 7 de outubro, polo que se aproba o texto refundido la Lei de réxime financeiro e orzamentario de Galicia, se procede á publicación das entidades beneficiarias e do importe das axudas concedidas en virtude da Orde do 24 de xullo de 2018 para o investimento en centros de inclusión social. Estas axudas están cofinanciadas parcialmente polo Fondo de Desenvolvemento Rexional 2014-2020, obxectivo Temático OT 9. Promover a igualdade, a saúde e a inclusión social.
Finalidade da axuda: o establecemento e regulación de subvencións ás corporacións locais, en réxime de concorrencia competitiva, dirixidas á construción, reforma, adaptación e equipamento de centros de inclusión e emerxencia social, así como ao desenvolvemento de programas polos servizos sociais de titularidade municipal que teñan por finalidade a inclusión sociolaboral de colectivos de elevada vulnerabilidade á exclusión social e laboral.
Norma reguladora: Orde do 24 de xullo de 2018 pola que se establecen as bases que rexerán a concesión de subvencións, a corporacións locais para o investimento en centros de inclusión e emerxencia social e a inclusión social da poboación xitana, inmigrante e outras persoas en risco de exclusión, e se procede á súa convocatoria para os anos 2018 e 2019 (cofinanciada parcialmente polo Fondo Social Europeo e polo Fondo Europeo de Desenvolvemento Rexional no marco dos programas operativos FSE Galicia 2014-2020 e Feder Galicia 2014-2020).
Crédito orzamentario:
Santiago de Compostela, 8 de febreiro de 2019
1. Para o funcionamento de centros de inclusión e emerxencia social, coa seguinte desagregación:
2. Programas dirixidos á inclusión social da comunidade xitana:
3. Programas dirixidos á inclusión social da poboación inmigrante:
4. Programas complementarios de educación e apoio familiar dirixidos á inclusión social dos menores a cargo:
5. Programas dirixidos a inclusión social de persoas en situación de exclusión:
EXTRACTO da Resolución do 28 de decembro de 2018 pola que se establecen as bases reguladoras para a concesión, en réxime de concorrencia competitiva, das axudas para a mellora da capacidade de innovación das empresas en Galicia, a través do financiamento das actividades integradas en plans de innovación enmarcados en prioridades estratéxicas da RIS3, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2019 (código de procedemento IN848D).
Axencia Galega de Innovación — III. Outras disposicións — 08/02/2019

BDNS (Identif.): 438284.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Poderán ser beneficiarias destas axudas:
1. As microempresas, pequenas e medianas empresas, conforme as definicións contidas no artigo 2, con domicilio social ou un centro de traballo en Galicia, onde deberán desenvolver as actividades para as cales se solicitan a axuda.
2. Non poderán acceder á condición de beneficiarias as persoas ou entidades en que concorra algunha das prohibicións recollidas no artigo 10 da Lei 9/2007, nin tampouco as empresas en crise, nin aquelas que están suxeitas a unha orde de recuperación pendente tras unha decisión previa da Comisión Europea que declarase unha axuda ilegal e incompatible co mercado común.
Segundo. Obxecto
Esta resolución ten por obxecto aprobar as bases polas cales se rexerá a concesión das axudas da Axencia Galega de Innovación dirixidas ás pemes, destinadas ao financiamento das actividades integradas en plans de innovación que lles permitan o fortalecemento naquelas áreas que sexan relevantes para a sistematización e internacionalización dos procesos de innovación da empresa, e estean aliñadas coas prioridades establecidas na RIS3 para Galicia.
Así mesmo, por medio desta resolución convócanse as ditas axudas para o ano 2019 en réxime de concorrencia competitiva (código de procedemento IN848D). As axudas concedidas no marco da presente resolución axústanse ao establecido no Regulamento (UE) nº 651/2014.
Terceiro. Bases reguladoras
Publícanse conxuntamente coa convocatoria.
Cuarto. Contía
O importe total da convocatoria ascende a 700.000,00 euros para o ano 2019.
Quinto. Prazo de presentación de solicitudes
O prazo de presentación de solicitudes será de dous meses contados a partir do día seguinte ao da publicación desta convocatoria no Diario Oficial de Galicia.
Entenderase como último día do prazo o correspondente ao mesmo ordinal do día de publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo remata o derradeiro día do mes.
Santiago de Compostela, 28 de decembro de 2018
EXTRACTO da Orde do 20 de decembro de 2018 pola que se establecen as bases reguladoras dos premios á cooperación, e se procede á súa convocatoria para o ano 2019.
Consellería de Economía, Emprego e Industria — III. Outras disposicións — 08/02/2019

BDNS (Identif.): 437945.
De conformidade co previsto nos artigos 17.3.b) e 20.8.a) da Lei 38/2003, do 11 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
Poden participar nos premios á cooperación as cooperativas galegas que realizasen un destacado labor no eido do cooperativismo.
Segundo. Obxecto e finalidade
Os premios á cooperación teñen como finalidade fomentar e difundir o cooperativismo, os seus principios e valores, así como recompensar publicamente o labor que as cooperativas veñen realizando a prol do desenvolvemento do movemento cooperativo na Comunidade Autónoma galega.
Outorgaranse premios nas seguintes categorías:
– Premio aos valores cooperativos, á cooperativa galega que máis destacase no impulso dos valores e principios cooperativos.
– Premio ao mellor proxecto cooperativo novo, á cooperativa galega que na data de publicación da convocatoria teña unha antigüidade igual ou menor a corenta e dous meses e que destaque nas súas achegas nos aspectos sociais, económicos, culturais ou ambientais.
– Premio á traxectoria cooperativa, á cooperativa galega que na data de publicación da convocatoria teña unha antigüidade maior de corenta e dous meses e que destacase pola súa traxectoria no ámbito económico e social.
Terceiro. Bases reguladoras
Orde do 20 de decembro de 2018 pola que se establecen as bases reguladoras dos premios á cooperación, e se procede á súa convocatoria para o ano 2019 (http://ceei.xunta.gal).
Cuarto. Contía
O orzamento total ascende a quince mil euros (15.000,00 €).
Outorgarase un premio de cinco mil euros (5.000,00 €) en cada unha das categorías.
Quinto. Prazo de presentación de solicitudes
O prazo de presentación das solicitudes remata o 30 de abril de 2019. Non obstante, se o período de presentación resulta inferior a un mes, as solicitudes poderán presentarse no prazo dun mes a partir do día seguinte ao da publicación da orde de convocatoria no Diario Oficial de Galicia.
Santiago de Compostela, 20 de decembro de 2018
EXTRACTO da Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019.
Consellería do Medio Rural — III. Outras disposicións — 08/02/2019

BDNS (Identif.): 438501.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. As persoas viticultoras cuxas viñas se destinen a producir uva para vinificación e, así mesmo, as futuras persoas viticultoras que sexan titulares dunha resolución de arrinca, autorización de replantación, dereito de replantación ou autorización por conversión de dereitos inscritos ao seu nome no Rexistro Vitícola.
2. Non se subvencionarán as novas plantacións de viña nin tampouco a renovación normal das viñas que chegasen ao final do seu ciclo natural, entendida como a replantación dunha mesma parcela de terra coa mesma variedade de uva de vinificación e segundo o mesmo método de cultivo.
Segundo. Obxecto
1. Regular as axudas aos plans de reestruturación e reconversión da viña en Galicia e realizar a súa convocatoria para 2019, en réxime de concorrencia competitiva.
2. O apoio para esta medida aplicarase ás viñas de Galicia destinadas á produción de uva para vinificación cuxas persoas viticultoras non contradigan a normativa vixente en materia de plantacións para calquera das superficies de viña das súas explotacións.
Terceiro. Bases reguladoras
Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019.
Esta medida de reestruturación e reconversión das viñas levarase a cabo a través de plans colectivos (mínimo de cinco persoas viticultoras) e/ou individuais.
Poderá subvencionarse unha ou varias das seguintes actuacións:
a) Reimplantación de viñas.
b) Reconversión varietal.
c) Mellora das técnicas de xestión de viñas.
Os plans poderán conter operacións anuais e/ou bianuais, con ou sen anticipo.
Cuarto. Importe
Estas axudas finánciaas a Unión Europea, na súa totalidade, a través do Fondo Europeo Agrícola de Garantía (Feaga 100 %): 1.400.000 €.
As axudas poderán ser de:
a) Compensación pola perda de ingresos derivada da aplicación do plan (1.912,50 euros/ha e campaña, no seu caso).
b) Custos de reestruturación e reconversión da viña (50 % dos custos subvencionables tanto para os plans colectivos como individuais).
Quinto. Prazo para presentar as solicitudes
O prazo para presentar as solicitudes será dun mes que se contará desde o día seguinte ao da súa publicación no Diario Oficial de Galicia.
Santiago de Compostela, 28 de decembro de 2018
RESOLUCIÓN do 13 de febreiro de 2019 pola que se dispón a publicación da modificación do Regulamento de organización e funcionamento da Administración do Parlamento de Galicia.
Parlamento de Galicia — I. Disposicións xerais — 20/02/2019

A Mesa do Parlamento, na reunión do día 11 de febreiro de 2019, ao abeiro do disposto no artigo 30.1.2 do Regulamento do Parlamento de Galicia, acordou modificar o Regulamento de organización e funcionamento da Administración do Parlamento de Galicia.
Ordénase a súa publicación no
Diario Oficial de Galicia
.
Santiago de Compostela, 13 de febreiro de 2019
A Mesa do Parlamento de Galicia, en sesión do 11 de febreiro de 2019, ao abeiro do disposto no artigo 30.1.2 do Regulamento do Parlamento de Galicia, dispón:
Artigo único. Modificación do Regulamento de organización e funcionamento da Administración do Parlamento de Galicia
Engádese unha alínea 4 ao artigo 31 do Regulamento de organización e funcionamento da Administración do Parlamento de Galicia (DOG núm. 87, do 7 de maio de 2018) coa seguinte redacción:
«4. As persoas usuarias dos dispositivos portátiles telefónicos e informáticos da Cámara poderán, coa finalidade de garantir a reserva dos seus datos de carácter persoal, adquirilos previa taxación pericial do seu valor».
Disposición derradeira segunda. Entrada en vigor
Esta modificación publicarase no Boletín Oficial do Parlamento de Galicia e entrará en vigor o día seguinte ao da súa publicación no
Diario Oficial de Galicia
.
EXTRACTO da Resolución do 26 de decembro de 2018 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o exercicio orzamentario 2019.
Axencia Galega da Calidade Alimentaria — III. Outras disposicións — 06/02/2019

BDNS (Identif.): 437961.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
Poderán ser beneficiarias destas axudas as agrupacións que, baixo calquera fórmula xurídica, reúnan a produtores (entendidos como tales os titulares de explotacións agrarias ou de instalacións de transformación) que participen nun réxime de calidade susceptible de apoio pola submedida 3.10, para accións de promoción no mercado interior relacionadas con produtos cubertos por algún deses réximes.
Segundo.
Obxecto
Esta orde ten por obxecto establecer as bases reguladoras e efectuar a convocatoria para o ano 2019 das axudas que, en réxime de concorrencia competitiva, vai conceder a Axencia Galega de Calidade Alimentaria (Agacal) para actuacións de información e promoción dos produtos agroalimentarios galegos con calidade diferenciada no marco do Programa de desenvolvemento rural para Galicia 2014-2020.
Terceiro.
Bases reguladoras
Resolución do 26 de decembro de 2018 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o exercicio orzamentario 2019.
Cuarto.
Importe
Trátase de subvencións a fondo perdido que poden chegar ata o 70 % do gasto realizado. O orzamento total da convocatoria é de un millón novencentos cincuenta e cinco mil euros (1.955.000 €) para a anualidade 2019 e un millón seiscentos mil euros (1.600.000 €) para a anualidade 2020.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación da orde de convocatoria no
Diario Oficial de Galicia
.
Santiago de Compostela, 26 de decembro de 2018
RESOLUCIÓN do 29 de xaneiro de 2019 pola que se publica o requisito de exixencia do nivel de coñecemento de inglés que afecta os graos impartidos na Escola de Enxeñaría Industrial.
Universidade de Vigo — III. Outras disposicións — 19/02/2019

Os plans de estudo da Universidade de Vigo que se detallan a continuación e que foron publicados no
Boletín Oficial del Estado
do 11 de xaneiro de 2013, unha vez establecido o carácter oficial dos títulos por acordo do Consello de Ministros, do 12 de novembro de 2010, publicados mediante resolución da Secretaría Xeral de Universidades, do 22 de novembro de 2010 (BOE do 16 de decembro).
De conformidade co que dispón o artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos,
Esta reitoría
Publicar o requisito de exixencia de nivel de coñecemento de inglés que afecta aos plans de estudo conducentes á obtención das ensinanzas de grao que se recollen no anexo:
«O alumnado que acceda por primeira vez aos graos impartidos na Escola de Enxeñaría Industrial a partir do curso académico 2018/19 deberá acreditar, antes da solicitude de defensa do traballo de fin de grao, a obtención dun nivel de competencia lingüística en inglés, equivalente polo menos, ao nivel B1 do MCERL».
«Quedará exento de acreditar a dita competencia lingüística o alumnado matriculado con anterioridade ao curso 2018/19».
Vigo, 29 de xaneiro de 2019
RESOLUCIÓN do 29 de xaneiro de 2019 pola que se publica o plan de estudos da titulación de grao en Enxeñaría Biomédica.
Universidade de Vigo — III. Outras disposicións — 19/02/2019

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANECA), declarado o carácter oficial do título por Acordo do Consello de Ministros do 3 de agosto de 2018, publicado mediante Resolución da Secretaría Xeral de Universidades do 29 de agosto de 2018 (BOE do 7 de setembro), e para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no
Diario Oficial de Galicia
, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Biomédica pola Universidade de Vigo, que se recolle no anexo desta resolución.
Vigo, 29 de xaneiro de 2019
Denominación do título: graduado ou graduada en Enxeñaría Biomédica pola Universidade de Vigo.
Rama de coñecemento a que se adscribe o título (Real decreto 1393/2007, do 29 de outubro):
Enxeñaría e Arquitectura
Código da titulación: V12G420 (Escola de Enxeñaría Industrial. Campus de Vigo).
Código RUCT: 2503668.
Distribución do plan de estudos en créditos ECTS:
Distribución dos créditos da formación básica do plan de estudos:
Intensificación: Biotech (BT) (Electrónica, tratamento de información hospitalaria, control e sinais en biomedicina).
Intensificación: Biommec (BM) (Implantoloxía, biomecánica, biomateriais e equipamento).
RESOLUCIÓN do 11 de febreiro de 2019 pola que se lle dá publicidade a un encargo realizado á Empresa de Transformación Agraria, S.A., S.M.E., M.P. (Tragsa), como medio propio personificado, para a execución de obras (expediente 2/2018/CNTENC).
Portos de Galicia — III. Outras disposicións — 20/02/2019

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización dun encargo a medios propios, tramitado pola entidade pública Portos de Galicia, para a execución das seguintes obras:
– Demolición de naves e acondicionamento de zona portuaria de Viveiro (2ª fase).
1. Entidade adxudicadora.
a) Organismo: entidade pública Portos de Galicia.
b) Dependencia que impulsa o expediente: Área de Infraestruturas, Medio Ambiente e Seguridade.
c) Dependencia que tramita o expediente: División de Contratación.
d) Clave do expediente: 2/2018/CNTENC.
2. Obxecto do encargo.
Descrición do obxecto: demolición de naves e acondicionamento de zona portuaria de Viveiro (2ª fase).
3. Formalización do encargo.
a) Data de formalización da orde de execución: 11 de febreiro de 2019.
b) Data de publicación no perfil do contratante: 11 de febreiro de 2019.
c) Entidade (medio propio da Xunta): Empresa de Transformación Agraria, S.A., S.M.E., M.P. (Tragsa).
d) Nacionalidade: española.
e) Orzamento de execución pola Administración a través de Tragsa: 124.643,62 euros, sen IVE.
f) Financiamento: este encargo farase con cargo ao orzamento de Portos de Galicia, dentro da súa partida orzamentaria denominada «62208. Pavimentos, calzadas e vías de circulación».
g) Prazo de execución: dous (2) meses, contados desde a data da acta de trazado de planta das obras, que deberá ser asinada no prazo dun (1) mes, contado desde a sinatura da orde de execución deste encargo.
Santiago de Compostela, 11 de febreiro de 2019
RESOLUCIÓN do 12 de febreiro de 2019 pola que se lles dá publicidade aos avais concedidos no terceiro e cuarto trimestre de 2018.
Instituto Galego de Promoción Económica — III. Outras disposicións — 20/02/2019

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
Un. Darlles publicidade aos avais concedidos polo Consello de Dirección do Instituto Galego de Promoción Económica (Igape):
Santiago de Compostela, 12 de febreiro de 2019
ORDE do 5 de febreiro de 2019 pola que se modifica a autorización do centro privado Eduardo Pondal, de Cangas (Pontevedra).
Consellería de Educación, Universidade e Formación Profesional — III. Outras disposicións — 22/02/2019

O representante da titularidade do centro privado (CPR) Eduardo Pondal, de Cangas, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Ampliación de ensinanzas
Ampliar 1 unidade de educación especial no centro cuxos datos se sinalan a seguir:
Artigo 2. Inicio da actividade
Para a posta en funcionamento da unidade que se amplía a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de febreiro de 2019
ORDE do 7 de febreiro de 2019 pola que se modifica a autorización do centro privado María Auxiliadora, de Lugo.
Consellería de Educación, Universidade e Formación Profesional — III. Outras disposicións — 22/02/2019

A representante da titularidade do centro privado (CPR) María Auxiliadora, de Lugo, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Ampliación de ensinanzas
Ampliar 1 unidade de educación especial, no centro cuxos datos se sinalan a seguir:
Denominación xenérica: centro privado (CPR).
Denominación específica: María Auxiliadora.
Código do centro: 27006243.
Enderezo: avenida Ramón Ferreiro, 30.
Localidade: Lugo.
Concello: 27002 Lugo.
Provincia: Lugo.
Titular: Hijas de María Auxiliadora.
Composición resultante:
Educación infantil (2º ciclo): 6 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 2 unidades.
Artigo 2. Inicio da actividade
Para a posta en funcionamento da unidade que se amplía a Xefatura Territorial da Consellería de Educación, Universidade e Formación Profesional de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de febreiro de 2019
ORDE do 6 de febreiro de 2019 pola que se modifica a autorización do centro privado plurilingüe Miralba de Vigo.
Consellería de Educación, Universidade e Formación Profesional — III. Outras disposicións — 22/02/2019

A representante da titularidade do centro privado (CPR) plurilingüe Miralba, de Vigo, solicita a ampliación de 2 unidades de bacharelato da modalidade de artes.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Ampliación de ensinanzas
Ampliar 2 unidades de bacharelato da modalidade de artes, no centro cuxos datos se sinalan a seguir:
Denominación xenérica: centro privado (CPR) plurilingüe.
Denominación específica: Miralba.
Código do centro: 36011178.
Enderezo: Gran Vía, 164.
Localidade: Vigo.
Concello: 36211 Vigo.
Povincia: Pontevedra.
Titular: Fundación Educativa Jesuitinas.
Composición resultante:
Educación infantil (2º ciclo): 9 unidades.
Educación primaria: 18 unidades.
Educación secundaria obrigatoria: 12 unidades.
Bacharelato: 6 unidades, das modalidades de: Ciencias, Humanidades e ciencias sociais, e Artes.
Artigo 2. Inicio da actividade
Para a posta en funcionamento da unidade que se amplía, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de febreiro de 2019
ORDE do 8 de febreiro de 2019 pola que se autoriza a apertura e funcionamento do centro Estudio, de Santiago de Compostela, para impartir as ensinanzas profesionais de música moderna.
Consellería de Educación, Universidade e Formación Profesional — III. Outras disposicións — 22/02/2019

O titular do centro Estudio, de Santiago de Compostela, solicita autorización para impartir as ensinanzas profesionais de música moderna nas especialidades de guitarra eléctrica, baixo eléctrico, contrabaixo, percusión, saxofón, trompeta, trombón, canto e piano.
O Real decreto 303/2010, do 15 de marzo, establece os requisitos mínimos dos centros que imparten ensinanzas artísticas, o Decreto 253/1995, do 29 de setembro, e a Orde do 5 de decembro de 1995 regulan o procedemento para a autorización de centros docentes privados para impartir ensinanzas artísticas, trámites preceptivos iniciados na Xefatura Territorial da Coruña, que achega o expediente cos correspondentes informes para a autorización das devanditas ensinanzas.
Por canto antecede, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar as ensinanzas profesionais de música moderna, no centro docente cuxos datos se sinalan a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de febreiro de 2019
RESOLUCIÓN do 6 de febreiro de 2019, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia das táboas salariais para o ano 2019 do convenio colectivo da empresa Viaqua, Gestión Integral de Aguas de Galicia, S.A.U.
Consellería de Economía, Emprego e Industria — III. Outras disposicións — 22/02/2019

Visto o acordo polo que se aproban as táboas salariais para o ano 2019 do convenio colectivo da empresa Viaqua, Gestión Integral de Aguas de Galicia, S.A.U. (código 82000292011996), que se subscribiu entre a representación empresarial e a representación sindical do convenio colectivo da empresa Viaqua, Gestión Integral de Aguas de Galicia, S.A.U. na xuntanza celebrada o 18 de xaneiro de 2019, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon).
Segundo. Dispoñer a súa publicación no Diario Oficial de Galicia.
Santiago de Compostela, 6 de febreiro de 2019
Relación de asistentes:
Orde do día: táboas salariais 2019.
Iníciase a xuntanza ás 10.30 horas do día do encabezamento, seguindo a orde do día:
1. Sinatura das táboas salariais.
Publicado o IPC de 2018 no 1,2 %, realízase a revisión das táboas salariais de 2019 de acordo co recollido no artigo 59 do vixente convenio colectivo.
Unha vez analizadas as táboas facilitadas pola empresa, estando as partes de acordo, procedese á súa sinatura.
Sen máis asuntos que tratar péchase a xuntanza en Santiago de Compostela o 18 de xaneiro de 2019.
RESOLUCIÓN do 1 de febreiro de 2019, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo da comisión paritaria do convenio colectivo de guindastres móbiles autopropulsados de Galicia, polo que se aproban as táboas salariais para o ano 2018.
Consellería de Economía, Emprego e Industria — III. Outras disposicións — 22/02/2019

Visto o acordo da comisión paritaria do convenio colectivo de guindastres móbiles autopropulsados de Galicia polo que se aproban as táboas salariais para o ano 2018, subscrito entre a representación empresarial e as organizacións sindicais UGT e CC.OO. de Galicia, na xuntanza do 16 de febreiro de 2018, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, de 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon).
Segundo. Dispoñer a súa publicación no
Diario Oficial de Galicia
.
Santiago de Compostela, 1 de febreiro de 2019
En Santiago de Compostela, ás 11.00 horas do 16 de febreiro de 2018, na sede do Consello Galego de Relacións Laborais, reúnense as persoas a continuación mencionadas que forman a comisión paritaria do convenio colectivo de guindastres móbiles autopropulsados de Galicia.
– Parte empresarial:
– Parte sindical:
Xúntase a presente comisión paritaria, para o efecto de actualizar as táboas salariais do convenio colectivo de guindastres móbiles autopropulsados de Galicia do ano 2018. Logo das oportunas deliberacións e debate sobre a cuestión obxecto da xuntanza, esta comisión paritaria acorda.
Primeiro. As táboas salariais do ano 2018 actualizaranse segundo o previsto no convenio colectivo de aplicación para o sector, cun incremento do 1,1 %, que se corresponde co incremento do IPC real do ano 2017. O incremento terá efectos a partir do 1.1.2018.
Segundo. Delegar no funcionario do Consello Galego de Relacións Laborais, Ignacio Bouzada Gil, a realización dos trámites necesarios para proceder ao rexistro, depósito e publicación do presente acordo ante a autoridade laboral competente.
E non habendo máis asuntos que tratar, remata a xuntanza ás 12.15 horas e as partes asinan a presente acta en proba de conformidade.